Høgmo ble rundstjålet
En 45 år gammel mann er nå dømt til ett års fengsel etter at han sammen med to andre tømte Høgmos hytte, som ligger på Grønnliskaret på Ringvassøy i Troms. Det var i vinter at de tre tyvene brøt opp et vindu og tok seg inn i hytta. De tok ifølge rettspapirene med seg våpen, ammunisjon, flere sekker og bager, flere flasker med alkohol, klær samt en del utstyr og gjenstander.Før innbruddet har den nå dømte 45-åringen ruset seg på amfetamin. Han hadde også stjålet en bil som ble påsatt falske skilter. Etter å ha tatt seg inn i flere biler og stjålet en GPS og noen truger, valgte de tre å bryte seg inn i landslagssjefens hytte. Da politiet dukket opp ble de tre arrestert og tyvg odset ble beslaglagt. Tyvene hadde også saget over en hagle som de hadde stjålet fra Høgmos hytte.Da 45-åringens sak kom opp for retten ble han dømt for i alt 81 overtredelser. Mannen, som tidligere er domfelt 18 ganger for vinningskriminalitet, narkoforbrytelser og brudd på vegtrafikkloven, ble dømt til ett års fengsel. Under rettssaken innrømmet han straffskyld for de fleste forhold, blant annet hytteinnbruddet.
Landslagssjef Per-Mathias Høgmo (54) har hatt ubudne gjester i sin hytte i Troms.